Antonio Mateu Lahoz
Antonio Mateu Lahoz (Algimia de Alfara, 1977. március 12.–) spanyol nemzetközi labdarúgó-játékvezető. Teljes neve Antonio Miguel Mateu Lahoz. Polgári foglalkozása testnevelő tanár.

Pályafutása
Játékvezetésből 1992-ben Valenciában vizsgázott. 1992–1999 között a regionális liga osztályaiban tevékenykedett, amit 1999–2002 között a III. Liga követett. A Spanyol labdarúgó-szövetség (RFEF) Játékvezető Bizottságának (JB) minősítésével 2002-től a Liga Adelante (B;A), majd 2008-tól a Primera División játékvezetője. Küldési gyakorlat szerint rendszeres 4. bírói szolgálatot is végzett. Liga Adelante mérkőzéseinek száma: 119 (2002–2008). Primera División mérkőzéseinek száma: 142 (2015. május 17.). Vezetett kupadöntők száma: 2 (2014).

A RFEF JB küldésére vezette a  Spanyol labdarúgókupa döntőt.

A RFEF JB küldésére irányította a Spanyol labdarúgó-szuperkupa döntőt.

A Spanyol labdarúgó-szövetség JB terjesztette fel nemzetközi játékvezetőnek, a Nemzetközi Labdarúgó-szövetség (FIFA) 2011-től tartja nyilván bírói keretében. A FIFA JB központi nyelvei közül a spanyolt beszéli. Több nemzetek közötti válogatott (Labdarúgó-világbajnokság, Labdarúgó-Európa-bajnokság, Olimpiai játékok), valamint Európa-liga és UEFA-bajnokok ligája klubmérkőzést vezetett, vagy működő társának 4. bíróként segített. A spanyol nemzetközi játékvezetők rangsorában, a világbajnokság-Európa-bajnokság sorrendjében többedmagával a 18. helyet foglalja el 5 találkozó szolgálatával. Európában a legtöbb válogatott mérkőzést vezetők rangsorában többedmagával, 9 (2011. augusztus 10.– 2015. november 13.) találkozóval tartják nyilván.

A 2015-ös U20-as labdarúgó-világbajnokságon a FIFA JB bírói szolgálatra vette igénybe.

A 2014-es labdarúgó-világbajnokságon a FIFA JB játékvezetőként alkalmazta. Selejtező mérkőzéseket az UEFA zónában vezetett.

A 2012-es labdarúgó-Európa-bajnokságon, valamint a 2016-os labdarúgó-Európa-bajnokságon az UEFA JB játékvezetőként foglalkoztatta. 

A 2016. évi nyári olimpiai játékokra a FIFA JB bírói szolgálatra jelölte.
A 2022-es labdarúgó-világbajnokságon a FIFA JB játékvezetőként alkalmazta. Több mérkőzést is vezetett.

Források 

Spanyol labdarúgó-játékvezetők
1977-ben született személyek
Élő személyek